open-index/open-wikipedia-markdown huggingface dataset:
Juha Helminen

**Juha Pekka Helminen** (14. huhtikuuta 1958 – 10. maaliskuuta 2013) oli tamperelaisen Kollaa Kestää -yhtyeen kitaristi. 

Helminen tapasi Kai Kiven ja Jyrki Siukosen kouluaikoina ja perusti Kollaa Kestää -yhtyeen heidän kanssaan vuonna 1976. Yhtyeen basistina toimi vuosina 1978–1980 Mikko Nevalainen. Juha Helminen sävelsi yhtyeen kappaleet *Musti Sotakoira* ja *Kuumat raiteet*. Helminen toimii myös laulajana kappaleissa *Johnny Rotten Go-Go* ja *Kuumat raiteet*. Kollaa Kestää julkaisi vuonna 1979 LP-levyn *Jäähyväiset aseille, *jonka jälkeen Siukonen lähti yhtyeestä. Kollaa Kestää palasi yhteen kesällä 1982 ja teki kaksi keikkaa basistinaan Mikko Saarela.

Juha Helminen lähti Kollaa Kestään hajottua opiskelemaan Kankaanpään taidekouluun. Vuonna 1993 Helminen liittyi Punk Lurex OK -yhtyeeseen, jossa soitti hetken aikaa myös Siukonen. Yhtye on edelleen kasassa nimellä Punk Lurex.

Juha Helminen kuoli 54-vuotiaana 10. maaliskuuta 2013.

## Lähteet
*  
* Kollaa kestää kokonaan 

### Viitteet
Trubnikov Bor

**Trubnikov Bor** () on maalaiskunta ja sen keskuskylä Leningradin alueen Tusinan piirissä Venäjällä. Se sijaitsee valtatie M10:n varrella 43 kilometriä Tusinasta kaakkoon. Kylässä on 800 ja kunnassa 1&nbsp;600 asukasta (vuonna 2012).

## Maantiede
Trubnikov Borin kunnan pinta-ala on 708,63 neliökilometriä. Se rajoittuu lännessä Tusinan piirin Ljubanin kuntaan, pohjoisessa Leningradin alueen Kirovskin ja idässä Kirišin piireihin sekä idässä ja etelässä Novgorodin alueeseen. Pinta-alasta 90,9 % on metsää, 7,5 % maatalousmaata ja 1,4 % asuinaluetta.

Kunta sijaitsee Ilmajärven–Olhavan alangon länsiosassa. Tärkeimmät joet ovat Olhavanjokeen laskeva Tigoda, sen sivujoet Ravan, Korodynka, Tresna ja Tverezna sekä jälkimmäisen sivujoki Malyi Hotun. Järviä ovat Dolgoje, Krugloje ja Lovetskoje. Hyötykaivannaisiin kuuluvat hiekka, hietasavi ja turve.

## Asutus
Keskuskylän lisäksi kuntaan kuuluvat Babinon ja Keramikin asutukset sekä 13 kylää: Aleksandrovka, Apraksin Bor, Babino, Babinskaja Luka, Bolšaja Gorka, Bolšaja Kunest, Drozdovo, Kokolavrik, Pomeranje, Rutšji, Tšeremnaja Gora, Tšudskoi Bor ja Voroni Ostrov. Toiseksi suurin asutuskeskus on vajaan 400 asukkaan Babinon kylä.

Kunnan alueella sijaitsevat Babinon, Trubnikov Borin ja Keramikin puutarhapalsta-alueet. Kesäasukkaita arvioidaan olevan kymmenestä viiteentoista tuhatta.

## Historia
Paikkakunta mainitaan ensimmäistä kertaa Novgorodin Vatjan viidenneksen verokirjassa vuonna 1500. Tuolloin sen nimi oli Duntsyn Bor. Nykyinen nimitys perustuu kylän omistaneeseen Trubnikovin aatelissukuun, joka 1800-luvun alussa rakennutti sinne kartanon. 1900-luvun alkuun saakka kylä kuului Novgorodin läänin Novgorodin kihlakunnan Ljubanin volostiin ja 1930-luvun alusta lähtien se muodosti Tusinan piiriin kuuluneen kyläneuvoston. Nykyinen kunta on muodostettu vuosina 2004–2006 entisistä Trubnikov Borin ja Tšudskoi Borin volosteista.

## Liikenne, talous ja palvelut
Kunnan läpi kulkee Pietarin ja Moskovan välinen valtatie M10 sekä kaupunkien välinen päärata, jolla on Trubnikovon asema ja kolme pysähdyspaikkaa. Paulovan, Ljubanin, Oredežin ja Lugan välinen maantie liittyy valtatiehen Trubnikov Borin ja Apraksin Borin välisen maantien kautta. Kylistä on linja-autoyhteydet Ljubanin, Trubnikovon ja Babino II:n rautatieasemille.

Paikallisista elinkeinoista tärkein on maatalous. Kunnassa toimii kaksi maidon ja lihan tuotantoa sekä perunan, vihannesten ja viljan viljelyä harjoittavaa maatalousyritystä. Suuri merkitys on myös maantien varteen syntyneillä palveluilla. 23 % asukkaista työskentelee tai opiskelee kunnan ulkopuolella.

Keskuskylän palveluihin kuuluvat peruskoulu, kirjasto, lääkintäasema, joukko kauppoja ja neljä kahvilaa. Eräitä palveluja on myös Tšudskoi Borissa ja muissa kylissä.

## Nähtävyydet
Nähtävyyksiä ovat vuonna 1796 rakennettu Pomeranjen postiasema, Babinon raunioitunut kirkko ja Trubnikov Borin kartanon puistoalue. Seudulla on useita toisen maailmansodan muistomerkkejä.

## Lähteet
* 

### Viitteet

## Aiheesta muualla
* Trubnikov Borin kunnan sivusto 
* Trubnikov Borin kartano Leningradin alueen kulttuuri -tietosanakirjassa
Juho Rantala

**Juho Rantala** (s. 13. joulukuuta 1974 Helsinki) on suomalainen jalkapallovalmentaja ja entinen jalkapalloilija, joka toimii Suomen Palloliiton huippujalkapallopäällikkönä. Tätä aiemmin hän toimi HJK:ssa urheilutoimenjohtajana. Pelaajana hän oli pelipaikaltaan keskuspuolustaja tai puolustava keskikenttäpelaaja. Jalkapallon EM-kilpailuissa 2020 Rantala toimi kommentaattorina Ylen tv-lähetyksissä.

## Ura pelaajana

Rantala aloitti jalkapallon pelaamisen vuonna 1981 Helsingin Jalkapalloklubin Laajasalon kaupunginosajoukkueessa. Hän pelasi juniorijoukkueissa A-junioreihin asti ja pääsi pelaamaan edustusjoukkueen mukana Liigacupissa, mutta ei murtautunut pelaavaan kokoonpanoon Veikkausliigassa. Kaudeksi 1994 Rantala siirtyi HJK:n farmijoukkue FC Hongan riveihin, jossa hän pelasi neljä seuraavaa kautta seuran noustessa Kolmosesta toiseksi korkeimmalle sarjatasolle kahdessa vuodessa. Vuoden 1997 Liigacupissa Rantala esiintyi kahdessa ottelussa HJK:n paidassa, onnistuen maalinteossa Myllykosken Palloa vastaan. Hongan jälkeen hän edusti pääkaupunkiseudulla IF Gnistania ja Atlantis FC:tä kauden verran sekä kaksi kautta HIFK:ta. Vuonna 2002 Rantala muutti Englantiin, jossa pelasi Billericay Townissa ennen uransa lopettamista.

## Ura valmentajana

Rantalan valmennusura alkoi vuonna 2005 Atlantiksen apuvalmentajana Pasi Pihamaan alaisuudessa. Hän vastasi samanaikaisesti myös akatemiajoukkueen valmentamisesta.
Kesken kauden 2007 Rantala siirtyi HJK:n A-junioreiden valmennukseen ja seuraavaksi kaudeksi hänet nostettiin reservijoukkue Klubi 04:n valmentajaksi. Kaudelle 2010 Rantala siirtyi HJK:n edustusjoukkueen apuvalmentajaksi. Kesken kauden 2013 Rantala purki sopimuksensa HJK:n kanssa ja siirtyi Valkeakosken Hakan päävalmentajaksi Ykköseen.

## Lähteet
Jouppilanvuoren jäähalli

**Jouppilanvuoren jäähalli** (mainosnimeltään Atria-halli) oli Seinäjoella sijainnut jäähalli, joka rakennettiin vuonna 1985 väliaikaiseksi jäähalliksi. Jääkiekon II-divisioonassa pelaava Seinäjoen Kiekko-Veljet pelasi hallissa kotiottelunsa. Hallia on käytetty myös tanssitilana Tangomarkkinoiden aikaan. Halli suljettiin maaliskuussa 2018 ja sen tilalle rakennettiin uusi kilpajäähalli.

## Lähteet
Taikurinkukka

**Taikurinkukka** (*Crossandra infundibuliformis*) on taikurinkukkien sukuun kuuluva laji. Se kuuluu akanttikasvien heimoon.

Kasvia voi lisätä pistokkaista. Kasville sopii hyvin altakasteluruukku.

## Ulkonäkö ja koko

Kukkien väri on oranssi tai keltainen. Lehdet ovat soikeat ja kiiltävät.

## Levinneisyys

Kasvi on kotoisin Intiasta. Luonnossa se kasvaa kosteilla ja lämpimillä alueilla.

## Käyttö

Taikurinkukkaa käytetään huonekasvina.

## Lähteet

## Aiheesta muualla
*Puutarha.net: Taikurinkukka (''Crossandra infundibuliformis'') 
*ITIS: ''Crossandra infundibuliformis''
Esko Hoppu

**Esko Heikki Hoppu** (15. tammikuuta 1935 Helsinki – 13. heinäkuuta 2016 Helsinki) oli suomalainen oikeustieteilijä. Hän oli Helsingin yliopiston  kanslerinsihteeri 1973–1978 ja vakuutus- ja vahingonkorvausoikeuden professori 1973–1998; virka oli vuoteen 1977 ylimääräinen professori.

Hoppu valittiin Suomalaisen Tiedeakatemian jäseneksi vuonna 1991.

Myös Esko Hopun kolme lasta ovat oikeustieteilijöitä: yritysjuridiikan professori Kari Hoppu, asianajaja Olli Hoppu ja varatuomari Leena Hoppu-Mäenpää.

## Lähteet
Outi Aho

**Outi Aho** (s. 3. toukokuuta 1992) on suomalainen pesäpalloilija, joka edustaa Vihdin Palloa. Hänen kasvattajaseuransa on Kinnarin Pesis.

Superpesiksen runkosarjassa Aho on pelannut kaikkiaan 24 ottelua, joissa on lyönyt kolme ja tuonut kaksi juoksua. Kärkilyöntipisteitä hän on kerännyt pelaamissaan runkosarjan otteluissa 46. Superpesiksen pudotuspeleissä Aho on pelannut kolme ottelua, joissa on kerännyt tililleen yhdeksän kärkilyöntipistettä.

## Lähteet
Susanna Alava

**Susanna Alava** (s. 24. tammikuuta 1995 Loimaa) on suomalainen pesäpalloilija, joka edustaa kasvattajaseuraansa Suomensarjajoukkue Loimaan Palloilijoita.

Superpesiksen runkosarjassa Alava on pelannut kaikkiaan 146 ottelua, joissa on lyönyt kaksi kunnaria ja 21 tavallista juoksua ja tuonut 55 juoksua. Kärkilyöntejä hän on kerännyt pelaamissaan runkosarjan otteluissa yhteensä 387. Superpesiksen pudotuspeleissä Alava on pelannut kolme ottelua, joissa on tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen viisi kärkilyöntipistettä.

## Lähteet
Sinä olet kohtaloni

**Sinä olet kohtaloni** on Yrjö Nortan ja Erkki Uotilan ohjaama elokuva vuodelta 1945.

## Tuotanto
Lavastaja Olavi Kauri oli oikeasti rakennusmestari ja -urakoitsija Olavi Kauriinvaha (1909–1967), jolla nimellä hän oli aiemmin lavastanut  Valentin Vaalan elokuvan *[[ Kun isä tahtoo...]]* (1935). Elokuvan yleisömenestys oli heikohko.

## Arviot
Aikalaisarvioissa elokuva sai tylyn vastaanoton: "heikoimpia kotimaisia filmejä, mitä pitkään aikaan on nähty" (Salama Simonen, Uusi Suomi), "yhtiön uusi harha-askel" (Paula Talaskivi, Helsingin Sanomat), ja samalla linjalla jatkoivat muutkin arvioijat. Sen sijaan Uotilan roolisuoritus viulutaiteilijana sai kiitosta.

Eräässä myöhemmässä arviossa elokuvaa sanotaan vähäeleiseksi. Siinä on julmaa tragiikkaa ja toisaalta elämäniloa pursuavaa komiikkaa, arvioi nimetön kriitikko.

## Näyttelijät

## Lähteet
Annika Färm

**Annika Färm** (s. 2. heinäkuuta 1992) on suomalainen pesäpalloilija, joka edustaa Vihdin Palloa. Hän on myös seuran omia kasvatteja.

Superpesiksen runkosarjassa Färm on pelannut kaikkiaan 41 ottelua, joissa on lyönyt 18 ja tuonut yhden juoksun. Kärkilyöntipisteitä hän on kerännyt pelaamissaan runkosarjan otteluissa 86. Superpesiksen pudotuspeleissä Färm on pelannut kuusi ottelua, joissa on sekä lyönyt että tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen 11 kärkilyöntipistettä.

## Lähteet
Hämeenkyrön pesäpallokenttä

**Hämeenkyrön pesäpallokenttä** on Hämeenkyrössä sijaitseva pesäpallokenttä, joka on Hämeenkyrön Räpsän kotikenttä.

Kenttä täyttää niin miesten-, naisten-, että junnukenttien vaatimukset. Lisäksi vieressä on pienimpien junnujen vaatimukset täyttävä hiekkakenttä.

Kentän palvelut ovat Kioski, grilli ja pukukopit suihkuineen viereisen koulun tiloissa. Kenttäkuulutukset, sähköinen tulostaulu. Katettu katsomo on noin 40 hengelle, avokatsomoja yhteensä 300:lle hengelle.

Kenttä sijaitsee yhteiskoulun vieressä, ja sen pinta on hiekkatekonurmea. Parkkipaikat ovat koulun parkkipaikalla.

Hiekkatekonurmi uusittiin keväällä 2024.

## Lähteet
Sarda (kalasuku)

**Sarda** on makrillien heimoon (Scombridae) ja Scombrinae-alaheimoon kuuluva kalasuku.

## Lajit
Sukuun kuuluu seuraavat viisi lajia:
* *[[Sarda australis]]* (Macleay, 1881) – Australiansarda
* *[[Sarda chiliensis]]* (Cuvier, 1832) – Chilensarda
* *[[Sarda lineolata]]* (Girard, 1858)
* *[[Sarda orientalis]]* (Temminck & Schlegel, 1844) – Juovasarda
* *[[Sarda sarda]]* (Bloch, 1793) – Sarda

## Lähteet
Nummelan pesäpallostadion

**Nummelan pesäpallokenttä** eli **Hiidenkirnu** on Vihdin Nummelassa sijaitseva pesäpallokenttä. Kentän pääasiallinen käyttäjä on pesäpalloseura Vihdin Pallo. Nummelan pesäpallostadion on avattu vuonna 1992 ja sen omistaa Vihdin kunta. Kentän pinta on hiekkatekonurmi. Kentän omistaja on Vihdin kunta. Kentällä on täysimittainen pesäpallokenttä, minkä lisäksi kentän takana on pienempi n. 45 x 80 m kenttä. Stadion rakennettiin pääosin talkoovoimin. Kenttä on peruskorjattu vuonna 2009, jolloin kentälle asennettiin uusi hiekkatekonurmi.

## Kuvia Hiidenkirnusta

File:Hiidenkirnu Nummelan pesäpallostadion sisääntulo.jpg | Sisääntulo kentälle.
File:Hiidenkirnu Nummelan pesäpallostadion kuuluttamo.jpg | Kentän kuuluttamo.
File:Hiidenkirnu Nummelan pesäpallostadion 9.jpg | Kakkospuolen katsomo.
File:Hiidenkirnu Nummelan pesäpallostadion 3.jpg | Kentän kokonaiskuva.


## Lähteet
Keltakultakäpy

**Keltakultakäpy** (*Pachystachys lutea*) on akanttikasvien heimoon ja kultakäpyjen sukuun kuuluva kasvilaji.

Kastelun ja lannoituksen tarve on kesällä suurempi kuin talvella. Kasvia voidaan lisätä pistokkaista. Talven jälkeen kasvia voidaan leikata paljolti. 

## Ulkonäkö ja koko
Kukat ovat pienet, valkoiset ja viuhkamaiset. Keltakultakävyn "kukka" sen sijaan on kukinto, joka muodostuu enimmäkseen kukkien suurista suojuslehdistä, jotka ovat keltaiset.

## Levinneisyys
Kasvi on lähtöisin Etelä-Amerikasta, Perusta.

## Elinympäristö
Kasvi viihtyy valoisalla kasvupaikalla viileähkössä huoneessa.

## Käyttö
Keltakultakäpyä käytetään huonekasvina.

## Lähteet
Lethal Records

**Lethal Records** oli itävaltalainen itsenäinen levy-yhtiö, joka keskittyi extreme metaliin. Yhtiön perusti Michael Piesch ja sen pääkonttori sijaitsi Wienissä.

Yritys meni konkurssiin vuonna 1997. Joidenkin yhtyeiden palkkioita ei kyetty maksamaan, mikä hiersi Pieschin ja yhtyeiden välejä. Suomalainen black metal -yhtye Belial julkaisi omakustannelevyn kuvitteellisella levy-yhtiön nimellä **Bring Me the Head of Michael Piesch**.

## Yhtyeet

* Acheron
* Alchemist
* Belial
* Belphegor
* Black Crucifixion
* Cadaverous Condition
* Disastrous Murmur
* Eminenz
* Fester
* Graveland

* Hellwitch
* Miasma
* Pervertum
* Ripped
* Sanctum
* Skin Limit Show
* Trifixion
* Unholy
* Werwolf

## Lähteet

## Aiheesta muualla
* Lethal Records metal-archives.com-sivustolla
Klaus Kristerinpoika Horn

**Klaus Kristerinpoika (Kristersson) Horn** (n. 1518–1566) oli sotilas ja valtiomies. Hänestä tuli vuonna 1556 Viipurin käskynhaltija ja vuonna 1561 Tallinnan käskynhaltija. Vuonna 1561 hänestä tuli myös Liivinmaan joukkojen ylipäällikkö ja 1564 laivaston yliamiraali.

Horn yritti kehittää Viipurista saksalaisten Venäjän-kaupan tapulikaupunkia. Hän vaikutti osaltaan siihen että Tallinna sekä Viru- ja Harjumaan aateli liittyivät vuonna 1561 Ruotsiin. Horn pyrki ylläpitämään suhteita Puolaan, ja sen vuoksi Eerik suhtautui häneen epäluuloisesti. Horn kuitenkin lopulta kannatti Eerikiä.

Pohjoismaiden seitsenvuotisen sodan aikana Horn voitti Tanskan ja Lyypekin laivastot 1564 Öölannin meritaistelussa, 1565 Bornholmin ja Rügenin välillä sekä kesällä 1566 toisessa taistelussa Öölannin pohjoiskärjen lähellä.

## Lähteet
Linnalan kenttä

**Linnalan kenttä** on Imatralla sijaitseva urheilukenttä, jossa Superpesiksessä pelaava Imatran Pallo-Veikot pelasi kotiottelunsa vuoteen 2015 asti.

Talvisaikaan kentälle jäädytetään luistinrata.

Kentän 2000-luvun katsojaennätys 3041 tehtiin ottelussa Puijon Pesistä vastaan 7. heinäkuuta 2014. Se on myös Ykköspesiksen katsojaennätys 2000-luvulla.
Imatralle valmistui uusi Ukonniemen stadion vuonna 2015, jonne IPV:n toiminta siirrettiin. Vuosina 2016-2020 Linnalan kentällä toimi väliaikainen parakkikoulu, samalla kun Mansikkalan koulukeskuksen paikalle rakennettiin uutta, Suomen suurinta puukoulua.

## Lähteet
Ingjald Hornborg

**Ingjald Fredrik Hornborg** (4. marraskuuta 1904 Helsinki – 4. marraskuuta 1981) oli suomalainen yritysjohtaja. Hän oli Sinebrychoffin toimitusjohtaja 1946–1971 ja johtokunnan puheenjohtaja 1965–1974. Hän sai vuorineuvoksen arvon 1964. Hän oli koulutukseltaan maatalous- ja metsätieteiden kandidaatti.

## Lähteet
Maija Horsmanheimo

**Maija Terttu Horsmanheimo** (o.s. *Tuomi*; 17. huhtikuuta 1938 Kontiolahti – 16. maaliskuuta 2019 Kauniainen) oli suomalainen iho- ja sukupuolitautien erikoislääkäri, joka työskenteli pitkään ihotautien professorina Kuopion yliopistossa. 

Horsmanheimo tuli ylioppilaaksi Joensuun yhteiskoulusta (1956). Hän opiskeli lääkäriksi Helsingin yliopistossa vuonna 1964 ja valmistui sieltä myös lääketieteen tohtoriksi 1973 sekä pätevöityi iho- ja sukupuolitautien erikoislääkäriksi 1975. Hänen englanninkielinen väitöskirjansa vuodelta 1973 tarkasteli sarkoidoosiin liittyviä lymfosyyttien eli imusolujen muutoksia. Tutkimus oli otsikoitu *Lymphocyte transformation in sarcoidosis*. Horsmanheimo teki opinto- ja tutkimusmatkoja Englantiin vuonna 1975 ja Yhdysvaltoihin vuosina 1976–1977 ja 1982. 

Horsmanheimo toimi Kuopion korkeakoulun ihotautien professorina vuodesta 1978 ja laajentuneen Kuopion yliopiston professorina vuodesta 1984. Hän tutki kliinistä immunologiaa ja ihotauteja. Horsmanheimo teki yli 300 tieteellistä julkaisua. Hän jäi eläkkeelle syyskuussa 2002 ja muutti asumaan Kauniaisiin. Hänellä oli kaksi lasta.

## Lähteet
Hosia

**Hosia** on seuraavien henkilöiden sukunimi:

*Armi Hosia (o.s. *Kurkinen*, 1909–1992), kansanedustaja (kansanpuolue)
*Eino Hosia (1905–1941), kirjailija
*Heikki Hosia (1907–1997) opetusministeriön kansliapäällikkö, poliitikko (Maalaisliitto) ja opetusministeri
*Jaakko Hosia (1941–2005), taidemaalari
*Martti Hosia (s. 1948), Yleisradion ulkomaantoimittaja, Armi Hosian poika
*S. K. Halme (kirjailijanimi, oik. *Saimi Tuulikki Hosia*, o.s. *Kettunen*, 1913–2009), kirjailija, Heikki Hosian puoliso.
Matti Sokka

**Matti Johannes Sokka** (31. joulukuuta 1946 Kotka – 16. joulukuuta 1977 Helsinki) oli suomalainen elokuvaohjaaja.

Nuorena kuolleen Sokan ainoaksi pitkäksi elokuvaksi jäi vuonna 1971 valmistunut *[[Musta Lumikki]]*. Elokuva sai ensiesityksensä televisiossa vasta 42 vuotta valmistumisensa jälkeen syyskuussa 2013. Toinen Sokan ohjaustyö on lyhytelokuva *Kärsimyskukka* vuodelta 1970.

Sokka menehtyi vain 30-vuotiaana Elannon pääkonttorilla tapahtuneessa hissionnettomuudessa. Elannon ravintolaosaston mainospäällikkönä työskennellyt Sokka oli kuljettamassa hissillä tavaraa eikä ehtinyt saamaan ajoissa kuljetuskärryä pois hissilavalta. Hän jäi kaatuneen kuorman alle jääden kuorman ja hissin seinän välille puristuksiin. Hän sai todennäköisesti välittömästi surmansa. Sokka on haudattu Maunulan uurnalehtoon Helsinkiin.

## Lähteet
Embryonic Anomaly

**Embryonic Anomaly** on yhdysvaltalaisen deathcore-yhtyeen Rings of Saturnin ensimmäinen studioalbumi. Se julkaistiin omakustanteena vuonna 2009 sekä uudelleen Unique Leader Recordsin kautta toukokuussa 2010.

## Kappaleet
#
#
#
#
#
#
#
#
#

## Kokoonpano
* Peter Pawlak – laulu
* Lucas Mann – kitara, bassokitara, kosketinsoitin
* Brent Silletto – rummut

### Muut tekijät
* Tony Koehl – kansikuva
* Bob Swanson – tuottaja, miksaaja, masteroija

## Lähteet

## Aiheesta muualla
* 
*
Wallander: Kaipaus

**Kaipaus** on Wallander-elokuvasarjan kolmannen tuotantokauden neljäs elokuva. 

## Juoni

Ystadista löydetään maahan kaivettu paloiteltu nuoren naisen ruumis. Käy ilmi, että nainen on ulkomaalainen. Tutkimukset johtavat poliisit prostituution ja ihmiskaupan jäljille.

## Roolit

## Aiheesta muualla
*
Global Entrepreneurship Week

**Global Entrepreneurship Week** (GEW) on kansainvälinen järjestettävä yrittäjyysviikko. 

Viikko järjestettiin vuonna 2013 yli 130 maassa ja sen tarkoitus on lisätä tietoutta yrittäjyydestä ja yrittäjäksi ryhtymisestä sekä rohkaista ja inspiroida ihmisiä yrittämään ja toteuttamaan ideoitaan. Yrittäjyysviikko järjestettiin ensimmäisen kerran Britanniassa vuonna 2004 nimellä Entreprise Week, ja nimellä GEW se on järjestetty vuodesta 2007 lähtien.

## GEW Finland
GEW Finland on suomalainen tapahtumaviikko, jonka tavoite on auttaa suomalaisia näkemään paremmin yrittäjyyden monimuotoisuus ja sen mukanaan tuomat mahdollisuudet. Suomalaisia kannustetaan yrittäjyyteen ja tuetaan jo olemassaolevia kasvavia sekä kasvu- ja kehityshaluisia yrityksiä. Viikolla välitetään tietoa yrittäjäksi ryhtymisestä, pyritään luomaan positiivisempia mielikuvia yrittäjyydestä sekä esitellään inspiroivia tarinoita ja ihmisiä. 

## Lähteet

## Aiheesta muualla
*Global Entrepreneurship Week 
*GEW Finland
A Crash Course in Cranium Crushing

**A Crash Course in Cranium Crushing** on belgialaisen brutaalin death metalin yhtyeen Serial Butcherin esikoisalbumi. Se julkaistiin vuonna 2010 levymerkillä Unique Leader Records.

## Kappaleet
#
#
#
#
#
#
#
#
#

## Kokoonpano
* Kurt "Monie" Termonia – laulu
* Kenneth Keysers – kitara, masteroija
* Koen Van Goethem – bassokitara
* Nico Veroeven – rummut

### Muut tekijät
* Tony Koehl – grafiikka
* Roel Moustie – layout
* Henrik Larsson – äänittäjä, miksaaja, masteroija

## Aiheesta muualla
* 
*
William Heinesen

**William Heinesen** (15. tammikuuta 1900 Tórshavn, Färsaaret – 12. maaliskuuta 1991 Tórshavn, Färsaaret) oli färsaarelainen kirjailija, joka kirjoitti tanskaksi.

Heinesen syntyi Tórshavnissa, mutta hän muutti teini-ikäisenä Tanskaan, missä opiskeli taloustiedettä aikomuksenaan jatkaa isänsä yritystä. Hän kääntyi kuitenkin filosofiaan, kirjallisuuteen ja journalismiin. Heinesenin ensimmäinen teos oli runokokoelma *Arktiske Elegier og andre Digte* (1921). Hän julkaisi tämän jälkeen useita runokokoelmia ennen ensimmäistä romaaniaan.

Heinesenin ensimmäinen romaani *Blæsende Gry* ilmestyi vuonna 1934. Siinä ja vuonna 1938 julkaistussa *Noatunissa* oli selviä tanskalaisia vaikutteita, mutta ne kertovat silti färsaarelaisesta kyläelämästä yhteiskunnallisen muutoksen keskellä. *Noatunin* jälkeen meni 11 vuotta, ennen kuin Heinesen julkaisi seuraavan romaaninsa. *Musta pata* (*Den sorte gryde*) julkaistiin 1949 ja *De fortabte spillemænd* 1950.

Heinesenin neljännen romaaninsa, *Moder Syvstjernen* (1952) jälkeen oli taas pitkähkö tauko ennen seuraavaa romaania. Tuona aikana hän kirjoitti novelleja ja runoja. Vuonna 1964 julkaistu romaani *Det gode håb* perustui tanskalaisen 1600-luvulla färsaarilla vaikuttaneen papin Lucas Debesin elämään. Heinesen sai romaanista seuraavana vuonna Pohjoismaiden neuvoston kirjallisuuspalkinnon. Heinesen kirjoitti vielä tämän jälkeen joitakin tarinoita, mutta esimerkiksi romaanimaiset *Tårnet ved verdens ende* (1976) ja *Laterna magica* (1985) olivat enemmänkin useiden novellien yhteenliitettyjä kokoelmia.

## Palkinnot ja tunnustukset
* Pohjoismaiden neuvoston kirjallisuuspalkinto 1965 teoksesta *Det gode håb* ()1964
* Ruotsin akatemian pohjoismainen palkinto 1987

## Suomennetut teokset
* *Musta pata* (*Den sorte Gryde*), suom. Eija Palsbo, esipuheen kirj. Lars Hamberg, Hämeenlinna : Karisto 1958
* *Runoilija Lin Pe ja hänen kesy kurkensa*: kuunnelma (*Digteren Lin Pe og hans tamme trane*), suom. Annika Idström, Helsinki: Yleisradio 1983 (dramatisoitu novellista)
;Runoja
Sirkka Rapolan suomentamia Heinesenin runoja on antologiassa *Kaksitoista kirjailijaa* (*Fra Frostviken til Failaka*), Helsinki, Pohjola-Norden, 1973
* Isien keskustelu
* Odottamaton jälleennäkeminen vieraassa kaupungissa (Runo on omistettu Otto Gelstedille.)
* Venäläisen naisen muistoalbumiin
* Väentulva erakon luo

## Lähteet
*Jones, W. Glyn: ”Faroese Literature”. Teoksessa 

### Viitteet

## Aiheesta muualla
Osta ja pidä

**Osta ja pidä** on pitkän tähtäyksen sijoitusstrategia, jossa kerran hankitut sijoitukset pidetään pitkään myymättä niitä välillä. Strategian vastakohta on jatkuva lyhyen aikavälin kaupankäynti, ääriesimerkkinä arvopaperien päiväkauppa (*day trading*).

Osta ja pidä -strategia perustuu näkemykseen, että tarpeeksi pitkällä aikavälillä finanssimarkkinat antavat sijoitukselle hyvän tuoton huolimatta tilapäisistä kurssivaihteluista. Näkemyksen mukaan sijoitusten oikeaan ajoitukseen perustuva strategia, siis että ostot osaisi jatkuvasti tehdä alimpiin hintoihin ja myynnit kalleimpiin hintoihin, ei onnistu varsinkaan aloittelevalta piensijoittajalta, jonka on siis varmempaa vain ostaa ja pitää sijoituksensa.

Vahvimpia argumentteja osta ja pidä -strategian puolesta on markkinoiden tehokkuushypoteesi: mitä tehokkaammin arvopaperimarkkinat toimivat, sitä oikeampi jokaisen sijoituksen kurssi jokaisella hetkellä on, eikä kaupankäyntiin siksi ole syytä. Koska sijoitusmarkkinoilla on erittäin vaikeaa ellei mahdotonta tehdä jatkuvasti ylituottoa, paras mahdollinen sijoitustuotto ja samalla paras mahdollinen sijoitusomaisuus syntyy helpoiten ostamalla arvopapereita ja pidättäytymällä niiden myynnistä missään elämäntilanteessa. Osta ja pidä -strategiassa kaikki mahdolliset muutokset sijoitussalkun koostumuksessa – lisäostoja lukuun ottamatta – täytyy pystyä perustelemaan huolella.

Toinen argumentti sijoitusten säilyttämisen puolesta ovat kustannukset: mitä vähemmän tekee sijoituksillaan kauppaa, sitä pienemmiksi jäävät tuottoa syövät kaupankäyntikulut ja veroseuraamukset.

Osta ja pidä -strategiaa voi toteuttaa suorien osakesijoitusten ohella myös sijoittamalla osakerahastoihin. Strategian onnistumiseksi sijoitussalkun riskitason tulee pysyä sellainena, että sijoittaja kykenee pysymään markkinoilla kaikissa markkinaolosuhteissa. Rahastosijoituksen etuna on verovapaus, mutta haittapuolena rahaston perimät palkkiot. Osta ja pidä -strategiassa rahastoyhtiön vuosittaisena prosenttiosuutena perimät palkkiot kertautuvat vuosien myötä ja voivat näin nousta verraten korkeiksi.

Englanniksi strategiaa kutsutaan nimellä *buy and hold,* ruotsiksi BKIS eli *bara köpa, inte sälja.*

Esimerkki suomalaisesta osta ja pidä -sijoittajasta on monia sijoitusoppaitakin kirjoittanut Erkki Sinkko.

## Lähteet

## Aiheesta muualla
* ''Osta ja pidä -sijoitusstrategia on lyömätön,'' SalkunRakentaja-sivusto 30.11.2012
* Never Sell: Buy and Hold Forever  (Efficient Market Canada, Investment Magazine)
* ''The Buy and Hold Apocalypse'' : Motley Fool article
Yodojoki

**Yodojoki** () on joki Japanissa Osakan prefektuurissa. Se virtaa Honshūn saaren keskisessä länsiosassa. Joki on maan suurimman järven Biwan laskujoki, joka virtaa lounaaseen ja laskee Osakanlahteen. Tokugawa-kaudella se oli merkittävä kulkureitti, nykyisin se on padottu sähköntuotannon ja kasteluveden säännöstelyn takia.

## Lähteet

## Aiheesta muualla
Dingir (albumi)

**Dingir** on yhdysvaltalaiset deathcore-yhtyeen Rings of Saturnin toinen studioalbumi. Se julkaistiin vuonna 2013 levymerkillä Unique Leader Records.

Albumi oli tarkoitus julkaista 20. marraskuuta 2012. Lainmukaisuuksien selvittelyn takia julkaisu siirtyi helmikuulle 2013.

## Kappaleet
#
#
#
#
#
#
#
#
#
#

## Kokoonpano
;Yhtye
* Ian Bearer – laulu
* Lucas Mann – kitara
* Joel Omans – kitara
* Sean Martinez – bassokitara
* Ian Baker – rummut

+

* John Galloway – kosketinsoitin

;Tuotanto
* Bob Swanson – tuottaja, miksaaja, masteroija
* Mark Cooper – kansitaide, layout
* Nick Mahar – valokuvat

## Arvostelut
* The Circle Pit: 9.5/10
* Imperiumi: 8-/10

## Lähteet

## Aiheesta muualla
* 
*
Russakka

**Russakka** eli **saksantorakka** (*Blattella germanica*) on russakansukuisten (Ectobiidae) heimoon kuuluva, kaikkialle maailmaan levinnyt torakkalaji. Suomen lajiston uhanalaisarvioinnissa 2019 russakka katsottiin arviointiin soveltumattomaksi (NA), sillä laji esiintyy ainoastaan sisätiloissa.

## Tuntomerkit
Aikuinen russakka on 8–13 millimetriä pitkä ja yleisväritykseltään kellanruskea. Naaraat ovat yleensä värisävyltään koiraita tummempia. Keskeisenä lajituntomerkkinä keskiruumiin etuselässä on kaksi pitkittäissuuntaista tummanruskeaa raitaa. Aikuisella yksilöllä siivet ovat kokonaan takaruumiin peittävät. Muiden heimon torakoiden tapaan russakalla on pitkät ja rihmamaiset tuntosarvet, jotka kaareutuvat taaksepäin sekä pitkät, okaiset ja ohuet jalat. Koiraan perälisäkkeissä on 11 jaoketta, naaraalla 12.

Russakan toukkavaiheet eli nymfit muistuttavat aikuisia yksilöitä, mutta ovat siivettömiä ja väritykseltään lähes mustia. Takaruumiin jaokkeiden reunat ovat vaaleanruskeat ja keskiselässä on vaalea pitkittäisjuova. Vastakuoriutuneilla nymfeillä etuselän jaokkeet 2 ja 3 ovat vaaleanruskeat. Toukan kasvaessa nahanluontien myötä vaalea alue kapenee, kunnes siitä on jäljellä enää edellä mainittu juova.

## Elinympäristö ja elintavat
Russakalta ei tunneta lainkaan luonnonvaraisia populaatioita, vaan laji näyttää olevan täysin sidoksissa ihmisasutukseen. Läheisimmät sukulaislajit elävät metsänpohjan karikkeen joukossa. Molemmat sukupuolet ovat lentokykyisiä, mutta aktiivinen lentäminen on varsin harvinaista. Koiraat kuitenkin liitävät siipiensä varassa usein.

Naaras laskee 35–48 munaa pitkänomaiseen munakoteloon eli oothecaan, jota se kuljettaa takaruumiinsa kärjessä noin kahden viikon ajan, kunnes munat ovat valmiita kuoriutumaan. Naaraan irroitettua oothecan toukat kuoriutuvat sieltä noin vuorokauden kuluessa. Toukat ovat hyvin liikkuvia ja hakeutuvat erittämänsä feromonin ansiosta toistensa seuraan. Toukkavaiheita on koirailla 5–7 ja naarailla 6–7. Kehitys munasta aikuiseksi torakaksi kestää lämpötilasta, ilmankosteudesta ja ravinnonsaannista riippuen 54–214 vuorokautta. Lämpötilan nostaminen nopeuttaa kehitystä huomattavasti. Aikuistunut koirasrussakka on sukukypsä reilun viikon kuluttua ja se parittelee useita kertoja, naaras korkeintaan pari kertaa.

Aikuistunut torakka elää noin 200 vuorokautta. Koiraat selviävät +27°C lämpötilassa täysin ilman ruokaa ja vettä viikon, naaraat lähes kaksi.

## Lähteet

## Aiheesta muualla
* Laji.fi: Russakka (''Blattella germanica'')
* Rentokil: Russakka (''Blatella germanica'')
* ITIS: Blattella germanica 
* Centre for Agriculture and Biosciences International (CABI): Blattella germanica (German cockroach) 
* Pherobase: Semiochemicals of Blattella germanica, the German cockroach 
* University of Michigan, Animal Diversity Web (ADW): Blattella germanica (German cockroach)
Planetary Breathing

__NOTOC__
**Planetary Breathing** on MyGrainin neljäs studialbumi, joka julkaistiin 30. syyskuuta 2013. Se nousi Suomen virallisen listan sijalle 19.

## Kappaleet
#
#
#
#
#
#
#
#
#
#

## Kokoonpano
;Yhtye
* Tommy Tuovinen – laulu
* Teemu "Mr. Downhill" Ylämäki – kitara
* Resistor – kitara
* Yonas – basso
* Janne "DJ Locomotive" Manninen – rummut
* Eve Kojo – koskettimet

;Tuotanto
* Dan Swanö – miksaus, masterointi
* Janne Saksa – tuottaja

## Arvostelut
* Imperiumi.net: 8–/10
* Kaaoszine: 
* Soundi: 

## Lähteet

## Aiheesta muualla
* 
*
Yö vain ylläni lepäsi

**Yö vain ylläni lepäsi** on Tuomas Keskimäen järjestyksessään toinen runoteos, joka ilmestyi kesäkuussa 2010 Salakirjat kustantamon julkaisemana. 

Yö vain ylläni lepäsi on Keskimäen ensimmäinen teos, joka on kirjoitettu kokonaan kalevalamitalla. Kirja on jaettu kolmeen osioon: Mietteet, Tarinat ja Mytologia. 

Kirjan tekstejä on käyttänyt musiikissaan yhtyeet kuten Korpiklaani, Taivaannaula, Otavanpoika, Kirjava lintu, Hiidenhauta ja Sammontakojat, sekä Keskimäki omassa soolotuotannossaan. 

## Lähteet
Heikki Eklöf

**Heikki Eklöf** (s. 1954 Hämeenlinna) on hämeenlinnalainen kuvittaja. Työskenneltyään mainosalalla yli 30 vuotta hän ryhtyi vapaaksi taiteilijaksi.

## Ura

Karto Oy on myynyt Heikki Eklöfin kuvittamia Wenkoolit-postikortteja helmikuusta 2013 alkaen. Wenkoolit ovat Eklöfin luoma piirroshahmosarja, jonka pääosassa seikkailee hyväntahtoisia kaapuun ja puukenkiin pukeutuvia hahmoja. 

Wenkoolit-postikorttien lisäksi Heikki Eklöf on kuvittanut lukuisia muitakin postikorttisarjoja, kuten Paletti Oy:n julkaiseman Sininen Sarja -postikorttisarjan, joka on Vexi Salmen tekstittämä. Lisäksi Eklöf on kuvittanut Karto Oy:n julkaiseman kahdeksanosaisen Senkin Apina -hupikorttisarjan sekä Kantolan Kortti Tuotteen julkaiseman Perinnetonttu-postikorttisarjan. Vuonna 2013 Kantolan Kortti Tuote julkaisi 12 uutta Eklöfin kuvittamaa tonttuaiheista postikorttia.

Kuvittajana Eklöf tekee paitsi karikatyyrisiä piirroksia, myös realistisia teoksia ja muotokuvia. Hänen luomansa peikkosarja ”Voihan Peikkoset” oli esillä Naivistit Iittalassa -näyttelyssä joulukuussa 2013. Aiemmin Eklöfin töitä on nähty myös lukuisissa muissa näyttelyissä.

Postikorttikuvituksien lisäksi Eklöf on kuvittanut vinyylilevyjen ja VHS -videoiden sekä kirjojen kansipapereita.

## Lähteet

## Aiheesta muualla
*Heikki Eklöfin kotisivut
Suohon eksynyt

**Suohon eksynyt** on Tuomas Keskimäen kolmas runoteos, joka ilmestyi huhtikuussa 2012 Salakirjat-kustantamon julkaisemana. *Suohon eksynyt* on tunnelmaltaan luonnonläheinen ja hyvin synkkä. Arvosteluissa kirjan runojen on sanottu sisältävän painajaismaista hautajaistunnelmaa sekä äärimmäistä ahdistavuutta ja surua.

*Suohon eksynyt* on kirjoitettu kalevalamitalla. 

## Lähteet
Circle of Perversion

__NOTOC__
**Circle of Perversion** on kreikkalaisen death metal -yhtyeen Inveracityn esikoisalbumi. Se julkaistiin vuonna 2003 levymerkillä Unmatched Brutality Records.

Kappaleiden sanoitukset keskittyvät naisten halventamiseen.

## Kappaleet
#
#
#
#
#
#
#
#
#
#
#

## Kokoonpano
* Marios – laulu
* Antonis – kitara
* Lefteris – bassokitara, kitara, taustalaulu
* Vagelis Voyiantzis – rummut

+

* Grigoris P. – tuottaja, miksaaja, äänittäjä, masteroija

## Arvostelut
* Metal Observer: 4/10

## Aiheesta muualla
* 
* 

## Lähteet
Extermination of Millions

__NOTOC__
**Extermination of Millions** on kreikkalaisen death metal -yhtyeen Inveracityn toinen studioalbumi. Se julkaistiin vuonna 2007 levymerkillä Unique Leader Records.

## Kappaleet
#
#
#
#
#
#
#
#
#
#
#

## Kokoonpano
* George – laulu
* Antonis – kitara
* John – bassokitara
* Vagelis Voyiantzis – rummut

### Tuotanto
* George Brigos – äänittäjä, miksaaja, masteroija
* George "Grin" Prasinis – kansitaide

## Aiheesta muualla
* 
*
Unmatched Brutality Records

**Unmatched Brutality** on yhdysvaltalainen levy-yhtiö, jonka päämaja sijaitsee Powellissa, Tennesseessä. Se on keskittynyt brutaaliin death metaliin.

Yhtiön omisti Brodequinin kitaristi Mike Bailey.

## Yhtyeet
* Bloodchurn
* Brodequin
* Cerebral Effusion
* Cumchrist
* Devourment
* Guttural Secrete
* Ingurgitating Oblivion
* Insidious Decrepancy
* Inveracity
* Liturgy
* Massmurder
* Prostitute Disfigurement
* Retch

## Aiheesta muualla
* Unmatched Brutality metal-archives.com -sivustolla
*
Justiina (Pekka Puupää)

**Justiina Puupää** on Ola Fogelbergin luoma sarjakuvahahmo, Pekka Puupään vaimo. 

Justiina on kuvattu helposti suuttuvana eikä erityisen kauniina. 1950-luvulla tehdyissä Pekka ja Pätkä -elokuvissa Justiinaa näyttelee Siiri Angerkoski, Visa Mäkisen 1980-luvulla ohjaamissa Pekka Puupää -elokuvissa puolestaan Kristiina Elstelä. Pekka ja Pätkä -elokuvissa Justiina on hyvin puhelias, pitää usein järjestystä yllä heiluttamalla kaulinta ja on usein vihainen Pekalle ja Pätkälle, jotka eivät erityisemmin välitä työnteosta.
A Bitter Day

**A Bitter Day** on korealaisartisti Hyunan kappale. Se julkaistiin digitaalisesti ladattavana singlenä 30. kesäkuuta 2011 hänen ensimmäiseltä, Bubble Pop! -EP:ltä.

## Listasijoitukset

## Lähteet
Surukimppu

**Surukimppu** on Suomessa siunaustilaisuudessa laskettava kukkasidontatyö. Tyypillisin sidontatyylisuunta on dekoratiivinen eli koristeellinen sidontatyyli.

## Katso myös
* Hautajaiset

## Aiheesta muualla
* Tietoa hautajaisista ev.-lut. kirkon sivuilla
Kardinaaligloksinia

**Kardinaaligloksinia** eli **kardinaalinkukka** (*Sinningia cardinalis*) on gloksinioiden sukuun kuuluva laji. Toisinaan se luokitellaan kuuluvaksi sukuun *[[Rechsteineria]]*. Se kuuluu gesneriakasvien heimoon.

## Ulkonäkö ja koko
Putkimaiset kukat ovat kirkkaanpunaisia. Lehdet ovat samettimaisen nukkapintaisia. Kasvin juurakko on mukulamainen.

## Levinneisyys
Kasvi on kotoisin Brasiliasta.

## Elinympäristö
Kasvi viihtyy valoisalla ja lämpimällä kasvupaikalla. Ilmankosteuden tulee olla korkea.

## Käyttö
Kardinaaligloksiniaa käytetään huonekasvina. Lisääminen onnistuu paitsi siemenistä, myös lehti- ja versopistokkaista.

## Lähteet

## Aiheesta muualla
* www.itis.gov/servlet/SingleRpt/SingleRpt?search_topic=TSN&search_value=827547(englanniksi)
Lauri Kaartokallio

**Lauri Kaartokallio** (s. 10. joulukuuta 1987 Lahti) on suomalainen pesäpalloilija, joka edusti Superpesiksessä pelaavaa Imatran Palloveikkoja.

Kaartokallio on pelasi pääsarjatasolla 2012 alkaen Pattijoen joukkueessa ja kaudet 2015 ja 2016 Kankaanpään Mailassa. Ennen tätä Kaartokallio pelasi kaksi ottelua Superpesistä myös Jyväskylän Kirissä. Ennen Superpesis-uransa alkamista Kaartokallio pelasi Suomensarjaa kasvattajaseurassaan Lahden Mailaveikoissa. 

Kaartokallio saavutti Pattijoella pelatessaan SM-pronssin kaudella 2012. Pelaamissaan 94 Superpesiksen runkkosarjaottelussa Kaartokallio on lyönyt kolme ja tuonut 96 juoksua sekä kerännyt 293 kärkilyöntiä. Pelaamissaan 24 pudotuspeliottelussa Kaartokallio on lyönyt yhden juoksun, tuonut 15 juoksua ja kerännyt 52 kärkilyöntiä.

Kaartokallio ei enää pelaa ammatikseen pesäpalloa. Nykyään Kaartokallio toimii liikunnanopettajana ja apulaisrehtorina Lahden yhteiskoulussa. 

## Saavutukset
### Pelaajana
* 1 SM-pronssi: 2012
* 2 Itä-Länsi-ottelua: 2015, 2017

## Lähteet
* Lauri Kaartokallio - Kankaanpään Maila 
* 
### Viitteet
Kerogeeni

**Kerogeeni** on seos, joka sisältää orgaanisia ainesosia. Kerogeenia voidaan hyödyntää  avolouhinnalla öljyliuske-esiintymissä.  Kerogeenistä voidaan pyrolyysin avulla valmistaa öljyä 450&ndash;500 °C:n hapettomassa lämpötilassa. Sitä käytetään nykyään muun muassa sähkön tuottamiseen ja tulevaisuudessa mahdollisesti öljyn tuottamiseen.

## Lähteet
Färsaarelaisten saaga

***Färsaarelaisten saaga*** (, ) on Färsaarten varhaisvaiheista kertova saaga, jonka kirjoitti 1200-luvun alussa tuntematon islantilainen kirjoittaja. Sitä ei ole säilynyt kokonaisena.

*Färsaarelaisten saagan* kirjoitti eräs islantilainen noin vuosien 1200–1215 aikana. Sitä todennäköisesti ei alkujaan tarkoitettu tekstiksi Färsaarten historiasta, vaan luultavasti kuvaukseksi Tróndur í Gøtuun ja Sigmundur Brestissoniin liittyneistä tapahtumista. Koska saaga sympatioi selvästi norjalaisia ja siinä on lisätietoja Norjan historiasta, se yhdistettiin myöhemmin *[[Flateyjarbók]]iin*. *Färsaarelaisten saagasta* ei ole säilynyt kokonaista versiota, mutta *Flateyjarbókista* ja muista saagoista on säilynyt katkelmia.

Saaga käsittelee färsaarelaisten sukujen välisiä riitoja 900–1000-luvuilla. Lisäksi se kertoo Färsaarten hallitsevien klaanien ja Norjan kuninkaiden välisistä ristiriidoista. Se kirjoitettiin suullisten perinteiden ja Norjan kuninkaista kertovien kronikoiden pohjalta, mutta kirjoittamisessa käytettiin lähteinä myös *[[Orkneylaisten saaga]]a* ja *[[Jómin viikinkien saaga|Jómsvíkinga sagaa]]*. Saagan on sekoittunut piirteitä saduista ja legendoista, joten sen historiallista tarkkuutta on hyvin vaikea arvioida.

## Lähteet
Hannu Savisalo

**Hannu Antero Savisalo** (s. 20. heinäkuuta 1946 Turku) on suomalainen yrittäjä ja yritysjohtaja, joka on saanut teollisuusneuvoksen arvonimen.
 
Hannu Savisalo syntyi Teuvo Savisalon ja Salme Kauppisen perheeseen. Hän avioitui 1970 Ulla Kaarina Kinnusen kanssa. Savisalo tuli ylioppilaaksi Kouvolan lyseosta 1969 ja valmistui vuoriteollisuuden diplomi-insinööriksi Teknillisestä korkeakoulusta 1976. Hän oli Teknillisen korkeakoulun assistentti 1970–1976, Suomen Galvanoteknisen yhdistyksen tutkija 1974–1975, Cormet Oy:n projekti-insinööri 1976–1979 sekä Savcor-Consulting Oy:n, vuodesta 1999 Savcor Process Oy ja vuodesta 2007 Savcor Forest Oy, perustajaosakas ja toimitusjohtaja 1981–1997. 

Savisalo on myös ollut Savisalo Ky:n, vuodesta 1991 Savcor Group Ltd Oy ja vuodesta 2009 Savcor Group Oy, perustaja, toimitusjohtaja ja hallituksen puheenjohtaja, samoin kuin Metsäsavotta Oy:n, vuodesta 1996 SCI-Finance Oy, Savcor Group Pty Ltd:n ja Savcor Coatings Oy:n toimitusjohtaja. Hän on lisäksi toiminut Mikkelin teknillisen opiston opettajana ja Lappeenrannan teknillisen korkeakoulun metallurgian assistenttina. Savisalolla on myös ollut useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 2004 ja hänelle on myönnetty myös useita muita tunnustuksia.

Yritysjohtaja Iikka Savisalo on Hannu Savisalon poika.

## Lähteet
Fez (peli)

**Fez** on Polytronin kehittämä ja Trapdoorin julkaisema tasohyppely-pulmapeli, jossa seikkaillaan Gomez-nimisellä hahmolla 3D-maailmassa, jossa liikutaan 2D tasoilla ja ympäristöä voi kääntää. Peli julkaistiin 13. huhtikuuta 2012.

## Aiheesta muualla
* Pelin viralliset kotisivut
I Kissed a Girl

"**I Kissed a Girl**" amerikkalaisen laulaja-lauluntekijä Katy Perryn kappale hänen toiselta, One of the Boys-studioalbumilta. Sen julkaisi Capitol Records albumin johdantosinglenä 28. huhtikuuta 2008. Kappaleen sanoitti ja tuotti Dr. Luke. "I Kissed a Girl" on electronic rock-kappale, joka sisältää viittauksia myös uudesta aallosta, joka kertoo sanoituksiltaan "naisen taianomaisesta kauneudesta".

Julkaisun jälkeen "I Kissed a Girl" sai pääosin ristiriitaista palautetta musiikkikriitikoilta, jotka kehuivat sen soundia ja rakennetta kun taas kritisoivat kappaleen sanoituksia. Kappale kokosi kiistoja sen epäkunnioittavien sanoituksien takia lukuisten kriitikkojen ja laulajien keskuudessa. Kappale koki kaupallisen menestyksen sekä kotimaassa että kansainvälisesti. Se pääsi "Billboard Hot 100"-listan kärkeen, ja pysyi siellä seitsemän peräkkäistä viikkoa, ollen tuhannes ensimmäisen sijan saavuttanut single rockin aikakaudella. Singleä on myyty digitaalisesti yhteensä yli 4 444 000 kappaletta pelkästään Yhdysvalloissa. "I Kissed a Girl" on yksi Perryn kuudesta singlestä, joka on saavuttanut Yhdysvalloissa yli 4 miljoonan kappaleen myynnit, muiden ollessa "Hot n Cold", "California Gurls", "Firework", "E.T." ja "Teenage Dream". Se on päässyt listan kärkeen lähes kahdessakymmenessä maassa, kuten Australiassa, Kanadassa, Irlannissa ja Britanniassa, sekä viiden parhaan joukkoon monissa muissa Euroopan maissa, kuten Belgiassa, Suomessa ja Ranskassa.

Kappaleelle on julkaistu myös musiikkivideo 16. toukokuuta 2008. Videon ohjasi Kinga Burza, ja videolla Perry on burleskin ja Moulin Rougen tyylejä omaavassa ympäristössä. Musiikkivideolla näyttäytyy myös siihen aikaan tuntematon amerikkalainen electropop-laulaja Kesha. Kappaleen on tunnustettu olevan kymmenenneksi parhaiten myynyt single 2000-luvulla.

## Lähteet
Osakanlahti

**Osakanlahti** on Tyynenmeren lahti Japanin saarten välissä. Se on Seton sisämereksi kutsutun vesialueen itäinen osa. Seton sisämeri erottaa toisistaan kolme maan pääsaarta Honshūn, Shikokun ja Kyūshūn.

Keihanshinin metropolialue ympäröi Osakanlahtea, ja sen rannat on rakennettu lähes täyteen. Lahden koillisnurkkaan laskee Yodogawa-joki, jonka suistossa sijaitsee Osakan kaupunki. Lahden lounaisreunaa rajaa Awajin saari, luoteisrannalla on Kōben kaupunki.

## Lähteet
AAA (yhtye)

**AAA** (トリプル・エー **Triple A** Toripuru Ē tai Attack All Around) on japanilainen vuonna 2005 perustettu seitsenhenkinen J-pop-yhtye. Sen nykyisiä jäseniä ovat Takahiro Nishijima (西島隆弘), Misako Uno (宇野実彩子), Naoya Urata (浦田直也), Mitsuhiro Hidaka (日高光啓), Shinjiro Atae(與真司郎), Shūta Sueyoshi (末吉秀太) ja Chiaki Itō (伊藤千晃). Aikaisemmin yhtyeellä oli kahdeksas jäsen, Yukari Gotō (後藤友香里). 

AAA:n levytysyhtiö Avex Trax oli alun perin halunnut AAA:n olevan kahdeksanhenkinen ryhmä. Monet jäsenistä ovat näytelleet mm. mainoksissa ja ovat saaneet kokemusta taustatanssijoina muille japanilaisille tähdille kuten Ayumi Hamasaki ja Ami Suzuki. He ovat olleet myös japanilaisissa draamoissa ja elokuvissa: esimerkiksi Nishijima Takahiro on ollut elokuvassa Love Exposure. 

Yhtyeen ensimmäinen single oli nimeltään "Blood* on Fire"* ja ensimmäinen studio-albumi *Attack*. AAA:n albumi ''Eighth Wonder'' on heidän ensimmäinen itsetekemä  studio-albuminsa, joka on noussut ensimmäiseksi Oricon-listaan.

## Diskografia
* Attack (2006)
* All (2007)
* CCC: Challenge Cover Collection (2007)
* Around (2007)
* Departure (2009)
* Heartful (2010)
* Buzz Communication (2011)
* 777: Triple Seven (2012)
* Eighth Wonder (2013)
* Gold Symphony (2014)
* AAA 10th Anniversary Best (2015)
* Way of Glory (2017)
* Color a Life (2018)
Valistus (kirjankustantamo)

**Oy Valistus** oli suomalainen koulukirjojen ja muiden oppimateriaalien kustannusyhtiö. Se perustettiin vuonna 1901 ja sulautettiin 1979 Amer-yhtymään, joka omisti myös kustantaja Weilin+Göösin.

## Historiaa

Kansanopettajain Osakeyhtiö Valistus (vuodesta 1919 Oy Valistus) syntyi 1900-luvun vaihteen sortokauden ja kansansivistämisaatteen pyörteissä kustantamaan Opettaja-lehden edeltäjää Opettajain Lehteä. Lehti sai kuitenkin julkaisuluvan vasta joulukuussa 1905, jolloin ilmestyi näytenumero. Viikoittainen ilmestyminen tuosta ajankohdasta lähtien tekee Opettaja-lehdestä Suomen vanhimman viikkolehden. Oy Valistus lahjoitti lehden kustannusoikeudet opettajien liitolle 1937.

Osakeyhtiömuodosta huolimatta Valistuksen taustalla oli osuustoiminta-aate, jota opettajat ympäri Suomea tuolloin innokkaasti kannattivat. Valistus keskittyi lehden ohella lasten ja nuorten oppikirjoihin ja muihin opetusvälineisiin sekä koulutarvikkeiden välittämiseen.

Valistuksen liiketoiminta kasvoi 1930-luvun mittaan ja vielä nopeammin sotien jälkeen. 15 miljoonasta markasta vuonna 1941 liikevaihto kasvoi 240 miljoonaan vuonna 1950. Koulukirjojen julkaisijana Oy Valistus oli pitkään maan suurimpia. Vuonna 1906  ilmestyneestä *Valistuksen Lukukirjasta* tuli käytetyin suomalaiskoulujen lukukirja. Oppikirjojen lisäksi Oy Valistus julkaisi ohjekirjoja, nuoriso- ja lasten kirjallisuutta, sivistysalan muistojulkaisuja ja matrikkeleita.

Valistuksen tytäryhtiö oli pulpetteja ja muita luokkahuoneen kalusteita valmistanut Koulukalusto Oy Salossa. Se ajautui 1980-luvun lopulla Sponsor-yhtiön käsiin ja myytiin Iskulle 1990.

## Lähteet

## Kirjallisuutta
* Osmo Teimar Linnoila & Arja Koskivaara: *Osakeyhtiö Valistuksen kustannustuotanto 1900–1979. Bibliografinen luettelo.* Tampere 1980. .
Etelänsuomukipuaja

**Etelänsuomukipuaja** (*Dendrocolaptes platyrostris*) on kipuajien heimoon kuuluva varpuslintu.

## Levinneisyys
Etelänsuomukipuajaa tavataan Argentiinassa, Brasiliassa ja Paraguayssa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Mathilde Carré

**Mathilde Carré** (1908–1970) oli ranskalainen sairaanhoitaja, joka toimi toisen maailmansodan aikana vakoilijana ja kaksoisagenttina. Carré toimi aluksi Ranskan vastarintaliikkeen hyväksi, mutta ryhtyi vuoden 1941 lopussa yhteistyöhön myös Saksan armeijan tiedustelupalvelu Abwehrin kanssa. 

Carré käytti peitenimeä ”Kissa” (), ja aloitti viestinsä sanoilla "Kissa raportoi". Kaksoisroolinsa hän paljasti Britannian tiedustelupalvelulle SOE:lle, minkä takia hänet toimitettiin helmikuussa 1942 Britanniaan. Sielläkin Carré pyrki jatkamaan vakoilua Saksan hyväksi, mutta ilman tuloksia. Vuonna 1945 Carré karkotettiin Ranskaan, jossa hän sai kuolemantuomion. Sitä ei pantu täytäntöön, ja vuonna 1954 hän vapautui vankeudesta.  

## Lähteet ja huomautukset

## Aiheesta muualla
* war44.com:Resistance, Espionage and War Crimes During WWII: The Secret War: Resistance and Espionage During WWII: Mathilde Carré
Suomuvatsakipuaja

**Suomuvatsakipuaja** (*Dendrocolaptes picumnus*) on kipuajien heimoon kuuluva varpuslintu.

## Levinneisyys
Suomuvatsakipuajaa tavataan Keski-Amerikassa sekä Etelä-Amerikan pohjois- ja keskiosissa. Sen kannaksi arvioidaan 500&nbsp;000–4&nbsp;999&nbsp;999 yksilöä. Lajin kannankehitys on laskeva, mutta se on luokiteltu elinvoimaiseksi, koska sen ei uskota olevan vaarassa.

## Lähteet
Tikkakipuaja

**Tikkakipuaja** (*Dendroplex picus*) on kipuajien heimoon kuuluva varpuslintu.

## Levinneisyys
Tikkakipuajaa tavataan laajalla alueella Etelä-Amerikan pohjoisosissa sekä Keski-Amerikassa. Lajia on kuvattu yleiseksi, ja sen kannankehitys on nouseva. Se on luokiteltu elinvoimaiseksi.

## Lähteet
Ville Posti

**Ville Posti** (s. 31. tammikuuta 1988 Hamina) on suomalainen pesäpalloilija, joka edustaa Superpesiksessä kaudella 2021 pelaavaa Kankaanpään Mailaa. Kankaanpään lisäksi Posti on edustanut Superpesiksessä myös Kiteen Palloa, Joensuun Mailaa, Kouvolan Pallonlyöjiä sekä Alajärven Ankkureita.

Kausina 2012–2013 Posti pelasi Superpesiksen runkosarjassa 48 ottelua ja löi kaksi ja toi 37 juoksua sekä keräsi 160 kärkilyöntiä. Kaudella 2013 pelaamassaan kahdessa pudotuspeliottelussa hän toi kaksi juoksua ja keräsi 14 kärkilyöntiä.

Posti oli voittamassa Joensuun Mailan ensimmäistä Suomen-mestaruutta kaudella 2018.

Postin kasvattiseura on Haminan Palloilijat.

## Saavutukset
### Pelaajana
* 3 Itä-Länsi-ottelua: 2014, 2015, 2016
* 1 SM-kulta: 2018 

## Lähteet
* 

### Viitteet
Joonas Hänninen (pesäpalloilija)

**Joonas Hänninen** (s. 14. lokakuuta 1983) on suomalainen pesäpalloilija, joka edustaa Joensuun Mailaa. Hänninen on edustanut Joensuun Mailaa koko vuodesta 2005 alkaneen Superpesis-uransa ajan. Hänninen saavutti Joensuun Mailan riveissä pesäpallon SM-pronssin vuonna 2013.  Hänninen toimii sisäpelissä etenijänä ja vaihtajana. Ulkokentällä hänen paikkansa on etukentällä tai polttolinjassa. Hänninen on pelannut Superpesiksen runkosarjassa 155 ottelua, joissa hän on lyönyt 20 ja tuonut 31 juoksua sekä kerännyt 292 kärkilyöntiä. Pelaamissaan 39 pudotuspeliottelussa hän on lyönyt kolme ja tuonut viisi juoksua sekä kerännyt 70 kärkilyöntiä. Tilastot päivitetty 28. syyskuuta 2013.

## Saavutukset
### Pelaajana
* 1 SM-pronssi: 2013

## Lähteet
* http://www.joensuunmaila.fi/superpesis/pelaajaesittelyt/joonas-hanninen/
*  http://www.pesiksenmaailma.fi/index.php/pelaajakortit?pelaajaid=1432&view=pelaajakortti
### Viitteet